cyanic-selkie/wikianc huggingface dataset:
Μπόρις Τζόνσον
The Spectator και βουλευτής για το Χένλεϊ : 1999-2008
Τον Ιούλιο 1999, ο Conrad Black – διευθυντής των εφημερίδων The Daily Telegraph και The Spectator – πρόσφερε στον Τζόνσον την θέση του εκδότη της εφημερίδας Spectator υπό την προϋπόθεση ότι θα εγκατέλειπε τις κοινοβουλευτικές του πεποιθήσεις ; ο Τζόνσον συμφώνησε. Ως εκδότης της The Spectator που ήταν μια εφημερίδα της καθαρά πολιτικής δεξιάς, ο Τζόνσον υποδεχόταν συνεισφορές από αρθρογράφους και σκιτσογράφους της αριστέρας. Υπό την ηγεσία του Τζόνσον, η κυκλοφορία του περιοδικού ανέβηκε κατά 10% και στα 62.000 αντίτυπα ενώ παράλληλα ξεκίνησε να βγάζει κέρδη. Η εκδοτική του δραστηριότητα απέκτησε σχολιαστές: ορισμένοι υποστήριζαν ότι το The Spectator απέφευγε να θίξει σοβαρά ζητήματα ενώ οι συνάδελφοί του ενοχλούνταν επειδή απουσίαζε συχνά από το γραφείο, τις συσκέψεις και τις εκδηλώσεις. Απέκτησε φήμη ως ένας άσημος πολιτικός σχολιαστής λόγω των αναληθών πολιτικών προβλέψεων που γίνονταν στο περιοδικό ενώ τού ασκήθηκε έντονη κριτική – συμπεριλαμβανομένου του πεθερού του Charles Wheeler – επειδή ο Τζόνσον επέτρεψε στον αρθρογράφο του Spectator Τάκη Θεοδωρακόπουλου να δημοσιεύσει ρατσιστική και αντισημιτική γλώσσα στο περιοδικό.
Η δημοσιογράφος Charlotte Edwardes κατηγόρησε το 2019 τον Τζόνσον ότι είχε πιάσει τον μηρό της κατά την διάρκεια ενός ιδιωτικού δείπνου στα γραφεία του Spectator το 1999 και ότι μια άλλη γυναίκα τής είχε εκμυστηρευτεί ότι είχε κάνει το ίδιο πράγμα και στην ίδια. Ένας εκπρόσωπος της Downing Street αρνήθηκε τις κατηγορίες.
Το 2004, ο Τζόνσον δημοσίευσε εν μέσω αντιδράσεων ένα άρθρο στο The Spectator όπου πρότεινε στους Liverpudlians να «θρηνήσουν» απέναντι στην καταστροφή στο Hillsborough και εν μέρει κατηγορούσε τους "μεθυσμένους θαυμαστές" στην τραγωδία. Σε ένα παράρτημα που προστέθηκε σε μια έκδοση του βιβλίου του για τη ρωμαϊκή αυτοκρατορία, The Dream of Rome (2005), ο Τζόνσον δέχτηκε κριτική επειδή υποστήριξε ότι το ισλάμ έχει αναγκάσει τον μουσουλμανικό κόσμο να βρίσκεται "αιώνες πίσω" από τον δυτικό κόσμο.
Πολιτική καριέρα
Το 2008, έλαβε το χρίσμα του Συντηρητικού Κόμματος ως υποψήφιος για τον Δήμο του Λονδίνου και εν τέλει εξελέγη. Στη θέση αυτή επανεξελέγη τον Μάιο του 2012, και την εγκατέλειψε τον Μάιο του 2016 όταν έληγε η δεύτερη τετραετία.
Στις γενικές εκλογές του 2015, επέστρεψε στη Βουλή των Κοινοτήτων εκπροσωπώντας την λονδρέζικη έδρα του Άξμπριτζ και ήταν ταυτόχρονα δήμαρχος και βουλευτής για μία χρονιά.
Κατόπιν της παραίτησης του Κάμερον από την ηγεσία των Συντηρητικών και την Πρωθυπουργία, αμέσως μετά τη διεξαγωγή του δημοψηφίσματος, ο Τζόνσον θεωρείτο ένας από τους κύριους πιθανούς διαδόχους. Ωστόσο, η ξαφνική απώλεια της στήριξης του Μάικλ Γκόουβ στο πρόσωπό του ανέδειξε την υποψηφιότητά του ως διχαστική και εν τέλει δεν υπεβλήθη.
Με την ανάληψη των πρωθυπουργικών καθηκόντων από την Τερέζα Μέι το 2016, ο Τζόνσον ανέλαβε τη θέση του υπουργού Εξωτερικών.
Υπέβαλε την παραίτηση του στις 9 Ιουλίου 2018, σχεδόν 2 χρόνια αργότερα έπειτα απο την ανακοίνωση του σχεδίου εξόδου του Ηνωμένου Βασιλείου απο την Ε.Ε. χαρακτηρίζοντας το ως ήπιο Brexit και σημείωσε «το όνειρο του Brexit πεθαίνει, πνιγμένο από αχρείαστη αυτοαμφισβήτηση και ότι η χώρα οδεύει προς ένα μισο-Brexit».
Πρωθυπουργός του Ηνωμένου Βασιλείου
Στις 24 Ιουλίου 2019, την επομένη της εκλογής του Τζόνσον στην ηγεσία του Συντηρητικού Κόμματος, η βασίλισσα Ελισάβετ ΙΙ' δέχθηκε την παραίτηση της Τερέζα Μέι και διόρισε τον Τζόνσον στην πρωθυπουργία. Έτσι, ο Τζόνσον έγινε ο δεύτερος πρωθυπουργός του Ηνωμένου Βασιλείου που έχει γεννηθεί εκτός των βρετανικών νησιών, μετά τον Συντηρητικό Άντριου Μπόναρ Λω. Ο Τζόνσον διόρισε τον Ντόμινικ Κάμινγκς, με τον οποίο είχε εργαστεί στην εκστρατεία Vote Leave για το Δημοψήφισμα του 2016, ως ανώτερο σύμβουλό του.
Πολιτική απέναντι στο Brexit
Στην πρώτη του ομιλία ως πρωθυπουργός, ο Τζόνσον έδωσε την υπόσχεσή του ότι το Ηνωμένο Βασίλειο θα εγκαταλείψει την Ευρωπαϊκή Ένωση στις 31 Οκτωβρίου 2019 με ή χωρίς συμφωνία. Στις 28 Αυγούστου 2019, ανακοίνωσε ότι είχε ζητήσει από τη βασίλισσα να αναστείλει την λειτουργία του Κοινοβουλίου από τις 10 Σεπτεμβρίου έτσι ώστε να μπλοκάρει το σχέδιο του Τζέρεμι Κόρμπιν να εισάγει μια νομοθεσία που θα απέτρεπε την αποχώρηση του Ηνωμένου Βασιλείου από την Ευρωπαϊκή Ενωση χωρίς συμφωνία στις 31 Οκτωβρίου. Το αίτημα του Τζόνσον εγκρίθηκε από τη βασίλισσα στο Ανακτοβούλιο την ίδια ημέρα κι έτσι δόθηκε το δικαίωμα αναστολής της λειτουργίας του Κοινοβουλίου στις 10 Σεπτεμβρίου, με σχέδιο να διαρκέσει μέχρι τις 14 Οκτωβρίου 2019. Ορισμένοι υποστήριξαν ότι αυτή η αναστολή ισοδυναμεί με πραξικόπημα ενώ στις 31 Αυγούστου 2019 σημειώθηκαν αντικυβερνητικές διαδηλώσεις σε διάφορες πόλεις σε όλο το Ηνωμένο Βασίλειο. Στις 2 Σεπτεμβρίου 2019, εκδηλώθηκαν 3 ξεχωριστές δικαστικές κινήσεις κατά της αναστολής λειτουργίας του κοινοβουλίου ενώ στις 11 Σεπτεμβρίου 2019 τρεις σκωτσέζοι δικαστές έκριναν ότι η αναστολή λειτουργίας του Κοινοβουλίου ήταν παράνομη. Στις 12 Σεπτεμβρίου ο Τζόνσον αρνήθηκε τις κατηγορίες ότι είχε πει ψέματα στη βασίλισσα σχετικά με τους λόγους αναστολής της λειτουργίας του Κοινοβουλίου για πέντε εβδομάδες. Την ίδια μέρα ένα δικαστήριο στο Μπέλφαστ απέρριψε ισχυρισμούς ότι τα σχέδιά του για το Brexit θα έχουν αρνητική επιρροή στην ειρηνευτική συμφωνία της Βόρειας Ιρλανδίας. Στις 24 Σεπτεμβρίου, το Ανώτατο Δικαστήριο της Βρετανίας αποφάνθηκε ομόφωνα ότι η απόφαση του Μπόρις Τζόνσον να αναστείλει τη λειτουργία του Κοινοβουλίου ήταν άνομη, και κάλεσε την κυβέρνηση να φροντίσει άμεσα για την επαναλειτουργία του.
Στις 3 Σεπτεμβρίου 2019 ο Τζόνσον ανέφερε ότι θα ζητούσε γενικές εκλογές, όπως προβλέπει ο Νόμος περί Κοινοβουλίων, μετά την επιτυχή ψηφοφορία της αντιπολίτευσης και των συντηρητικών βουλευτών ενάντια στις ενέργειες της κυβέρνησης να λάβει τον έλεγχο των διαπραγματεύσεων και να αποτρέψει μια έξοδο χωρίς συμφωνία. Παρά την αντίθεση της κυβέρνησης, η Βουλή των Κοινοτήτων ψήφισε στις 4 Σεπτεμβρίου 2019 με σχετική πλειοψηφία ένα νομοσχέδιο που μπλόκαρε την έξοδο από την Ευρωπαϊκή Ένωση χωρίς συμφωνία. Ο Τζόνσον, συνεπώς, αναγκάστηκε να προκηρύξει πρόωρες βουλευτικές εκλογές στις 15 Οκτωβρίου. Ωστόσο, η Βουλή των Κοινοτήτων απέρριψε την πρότασή του για διεξαγωγή εκλογών, καθώς δεν συγκέντρωσε τα δύο τρίτα των βουλευτών που απαιτούνταν για κάτι τέτοιο (δηλαδή 434 βουλευτές).
Κυβερνητική θητεία
Ο Τζόνσον ανέλαβε βουλευτικά καθήκονα στις 24 Ιουλίου 2019, περιγράφοντάς ως «μια θητεία για την σύγχρονη Βρετανία», με την εφημερίδα The Guardian να χαρακτηρίζει τα λεγόμενά του ως «μια εθνικά διαφορετική αλλά ιδεολογικά ομοιογενή δήλωση προθέσεων». Ενώ δημιουργούσε την κυβέρνησή του, ο Τζόνσον απέλυσε 11 πρώην υπουργούς και δέχτηκε την παραίτηση άλλων έξι, μια κίνηση που περιγράφεται από τον Νάιτζελ Έβανς «όχι τόσο ως ανασχηματισμός της κυβέρνησης αλλά ως μια καλοκαιρινή σφαγή». Αυτή η μαζική απόλυση αποτελεί την πιο εκτεταμένη αναδιοργάνωση ενός υπουργικού συμβουλίου χωρίς καμιά μεταβολή στο κυβερνών κόμμα στην βρετανική πολιτική ιστορία της μεταπολίτευσης υπερβαίνοντας τους επτά υπουργούς ενός υπουργικού συμβουλίου που απολύθηκαν μετά το 1962.
Όσον αφορά τους διορισμούς, ο Τζόνσον έκανε τον Dominic Raab Γενικό Γραμματέα του Υπουργείου Εξωτερικών ενώ διόρισε τους Sajid Javid και Priti Patel στην θέση του Γενικού Γραμματέα της Αυτού Εξοχότητας και του Γενικού Γραμματέα του Γραφείου του Πρωθυπουργού. Ο Τζόνσον αύξησε τον αριθμό των υπουργών στο υπουργικό συμβούλιο σε 33 υπουργούς, 4 περισσότερους από όσους συμμετείχαν στο υπουργικό συμβούλιο της Τερέζα Μέι. Το ένα τέταρτο των υπουργών αυτών ήταν γυναίκες και το υπουργικό συμβούλιο έσπασε ρεκόρ στην εκπροσώπηση μειονοτήτων καθώς τέσσερις γραμματείς του κράτους και δυο υπουργοί προέρχονταν από μειονοτικές περιοχές. Σχεδόν τα δυο τρίτα από τους υπουργούς αυτούς πήγαν σε ιδιωτικά σχολεία και σχεδόν οι μισοί είχαν φοιτήσει σε πανεπιστήμια του Όξμπριτζ.
Εξωτερική πολιτική
Ο Τζόνσον δήλωσε ότι η κυβέρνησή του θα έχει έντονη επιρροή από την κινεζική πολιτική σε μια συνέντευκη στον ραδιοτηλεοπτικό σταθμό του Χονγκ Κονγκ Phoenix TV. Έδειξε την υποστήριξή του στην προσπάθεια του Κινέζου πρωθυπουργού Σι Ζιπίνγκ να προσφέρει επενδύσεις στις υποδομές και υποσχέθηκε να διατηρήσει το Ηνωμένο Βασίλειο ως «την πιο ανοιχτή οικονομία στην Ευρώπη» για τον κινεζικό επενδυτικό κόσμο.
Ο Τζόνσον υποστήριξε την Συμφωνία του Ελεύθερου Εμπορίου ανάμεσα στην ΕΕ και την Mercosur, η οποία θα δημιουργούσε μια από τις μεγαλύτερες περιοχές για την ελεύθερη διακίνηση του εμπορίου παγκοσμίως στο Ηνωμένο Βασίλειο και την Ευρώπη.
Γενικές εκλογές 2019
Τον Οκτώβριο 2019, το Κοινοβούλιο του Ηνωμένου Βασιλείου διαλύθηκε και προκηρύχθηκαν εκλογές για τις 12 Δεκεμβρίου 2019. Οι εκλογές έδωσαν την μεγαλύτερη πλειοψηφία στο Συντηρητικό Κόμμα από το 1987
Πανδημία COVID-19
Ο Τζόνσον προχώρησε σε ανασχηματισμό στις 13 Φεβρουαρίου 2020. Τους πρώτους μήνες της δεύτερης θητείας ξέσπασε η πανδημία COVID-19. Ο ίδιος επικρίθηκε για τον τρόπο με τον οποίο αντιμετώπισε, υποστηρίζοντας αρχικά την αντιμετώπιση της πανδημίας μέσω ανοσίας τη αγέλης, πριν τελικά ανακοινώσει περιοριστικά μέτρα. Στις 27 Μαρτίου 2020 ανακοινώθηκε ότι βρέθηκε θετικός για COVID-19 και χρειάστηκε να νοσηλευτεί για τρεις ημέρες σε μονάδα εντατικής θεραπείας.
Στις αρχές Δεκεμβρίου 2021 κυκλοφόρησε βίντεο από κοινωνικές συγκεντρώσεις μελών του συντηρητικού κόμματος στην πρωθυπουργική κατοικία που έλαβαν χώρα κατά τα Χριστούγεννα του 2020, εν μέσω περιορισμού στις συγκεντρώσεις. Αν και αρχικά το αρνήθηκε, τελικά στις 12 Ιανουαρίου 2022, μετά από σχετική ερώτηση των βουλευτών παραδέχτηκε ότι παραβρέθηκε σε μία εκδήλωση στον κήπο της κατοικίας κατά τη διάρκεια του πρώτου lockdown. Στις 25 Ιανουαρίου ξεκίνησε διερεύνηση από την μητροπολιτική αστυνομία σχετικά με τα πάρτι και «πιθανές παραβιάσεις νομοθεσίας σχετικά με την COVID-19». Τελικά του επιβλήθηκε πρόστιμο ύψους 50 λιρών.
Πρόταση μομφής
Στις 6 Ιουνίου, 54 βουλευτές των συντηρητικών απέσυραν την υποστήριξή τους προς το πρόσωπό του, με αποτέλεσμα να διεξαχθεί μυστική εσωκομματική ψηφοφορία αργότερα μέσα στην ημέρα. Η ψηφοφορία έληξε με τον Τζόνσον να λαμβάνει ψήφο εμπιστοσύνης, με 211 ψήφους υπέρ και 148 ψήφους κατά.
Εξωτερικοί σύνδεσμοι
Κατηγορία:Πρωθυπουργοί του Ηνωμένου Βασιλείου Κατηγορία:Ηγέτες του Συντηρητικού Κόμματος (Ηνωμένο Βασίλειο) Κατηγορία:Υπουργοί Εξωτερικών του Ηνωμένου Βασιλείου Κατηγορία:Δήμαρχοι του Λονδίνου Κατηγορία:Μέλη της Βουλής των Κοινοτήτων (Ηνωμένο Βασίλειο) Κατηγορία:Δήμαρχοι Κατηγορία:Λονδίνο Κατηγορία:Πολιτικά σεξουαλικά σκάνδαλα Κατηγορία:Πολιτικοί του Συντηρητικού Κόμματος (Ηνωμένο Βασίλειο) Κατηγορία:Απόφοιτοι του Πανεπιστημίου της Οξφόρδης
Πανόραμα Θεσσαλονίκης
Το Πανόραμα είναι προάστιο της Θεσσαλονίκης και σύμφωνα με την Απογραφή του 2011 έχει πληθυσμό 17.444 μόνιμους κατοίκους. Έως την 31-12-2010 αποτελούσε τον ομώνυμο δήμο του Νομού Θεσσαλονίκης στην Περιφέρεια Κεντρικής Μακεδονίας. Βάσει του Νόμου 3852/2010 "Πρόγραμμα Καλλικράτης" ο Δήμος Πανοράματος συνενώθηκε με τους Δήμους Χορτιάτη και Πυλαίας συνιστώντας τον ενιαίο Δήμο Πυλαίας - Χορτιάτη ο οποίος λειτουργεί από την 1-1-2011. Ως έδρα έχει οριστεί το Πανόραμα.
Βρίσκεται ΝΑ του πολεοδομικού συγκροτήματος της Θεσσαλονίκης, σε απόσταση 14 χιλιομέτρων από το κέντρο της πόλης, στους πρόποδες του όρους Χορτιάτη και σε υψόμετρο 450 μέτρων. Έχει έκταση 33.000 στρεμμάτων.
Ιστορία
Η ύπαρξη αρχαιολογικών ευρημάτων στην περιοχή Πλατανάκια των οκτώ βυζαντινών νερόμυλων και υδραυλικών κατασκευών οι οποίοι λειτουργούν με υδρομυλικό σύστημα χάρη στη μεγάλη κλίση του εδάφους και αποτελούν τυπικό "βιοτεχνικό συγκρότημα" αποτελούν ένα πολύτιμο τεκμήριο για τη βιομηχανική αρχαιολογία.
Το Πανόραμα κατά τη διάρκεια της τουρκοκρατίας κατοικούνταν τουλάχιστον από τον 18ο αιώνα από μουσουλμάνους. Το αρχικό του όνομα ήταν Αρσακλί ή Ακσακλί. Διοικητικά υπαγόταν στο ναχιγιέ της Καλαμαριάς. Το νέο χωριό ιδρύθηκε το 1914 από Μικρασιάτες που προέρχονταν από την Πύγα της Μικράς Ασίας. Κατά τη διάρκεια του Α’ Παγκοσμίου Πολέμου τα συμμαχικά στρατεύματα εγκατέστησαν ένα πρόχειρο νοσοκομείο και το 1922 με την ανταλλαγή πληθυσμών που αποφασίστηκε στη Συνθήκη της Λωζάνης συστάθηκε οικισμός με πληθυσμούς από την Τραπεζούντα και την Αργυρούπολη. Με τη λήξη του Α’ Παγκοσμίου Πολέμου η περιοχή εξελίχθηκε σε παραθεριστικό κέντρο της Θεσσαλονίκης ενώ εικάζεται πως αργότερα σε συνέλευση της τότε κοινότητας προτάθηκε η αλλαγή του ονόματος σε 'Πανόραμα' λόγω της θέσης που προσφέρει αμφιθεατρική θέα προς την πόλη της Θεσσαλονίκης. Κατά τον Β’ Παγκόσμιο Πόλεμο καθημερινά ομάδες ανθρώπων από την Καλαμαριά μετέβαιναν καθημερινά στο Πανόραμα με τα πόδια περνώντας περιμετρικά από το Συγκρότημα Αλλατίνη και την Πυλαία προκειμένου να μαζέψουν πουρνάρια τα οποία έπειτα αντάλλασσαν με ψωμί στους φούρνους. Το 1957 ιδρύθηκε, μερικά χιλιόμετρα μακριά από το χωριό, η Μονή Κοιμήσεως Θεοτόκου Πανοράματος από τον Μητροπολίτη Θεσσαλονίκης Παντελεήμονα τον Α' με πρώτη ηγουμένη την Θεοδώρα Χερτούρα, από το Μοναστήρι της Μακεδονίας. Η ανέγερση των κτισμάτων της μονής έγινε σταδιακά τις επόμενες δεκαετίες. Μέχρι το 1970 την περιοχή καταλάμβαναν σχεδόν παντού χωράφια και αγριόφυτα ενώ λιγοστές ήταν οι κατοικίες και η σύνδεση με την πόλη ήταν δύσκολη.
Με τα χρόνια πιο συγκεκριμένα από τα μέσα της δεκαετίας του 1970 η κοινότητα αναπτύχθηκε και εξελίχθηκε σε προάστιο της Θεσσαλονίκης φτάνοντας να καταλαμβάνει έκταση 33.000 στρεμμάτων και με πληθυσμό 17.679 κατοίκους σύμφωνα με την απογραφή του 2021.
Η πόλη του Πανοράματος
Η πόλη του Πανοράματος βάσει της απογραφής 2011  έχει πραγματικό πληθυσμό 17.546 κατοίκους και αποτελεί οικιστική περιοχή μεσαίων και υψηλών εισοδημάτων στην μητροπολιτική περιοχή της Θεσσαλονίκης. Τελευταίος Δήμαρχος ήταν ο Ιγνάτιος Καϊτεζίδης ο οποίος εκλέχτηκε πρώτος ιστορικός Δήμαρχος του νέου ενιαίου Καλλικρατικού Δήμου Πυλαίας - Χορτιάτη.
Συγκοινωνία
Η δημόσια συγκοινωνία με το κέντρο της πόλης της Θεσασαλονίκης αλλά και με άλλες περιοχές γίνεται με το λεωφορείο 58 του Ο.Α.Σ.Θ. Ωστόσο εκτεταμένη είναι η χρήση Ι.Χ.
Κοινωφελείς εγκαταστάσεις
Η πόλη έχει δικό της (δημοτικό) θερινό κινηματογράφο, κολυμβητήριο και Γυμναστήριο
Δήμος Πανοράματος
right|thumb|85px|Λογότυπο του πρώην δήμου
Διοίκηση του Δήμου
Από τη σύσταση του ο οικισμός δεν μπορούσε, εξαιτίας του μικρού αριθμού των κατοίκων να δημιουργήσει κοινότητα υπάγονταν διοικητικά στην κοινότητα των Καμπουτζήδων μετέπειτα Πυλαία και είχαν έναν εκπρόσωπο που είχε το ρόλο του Προέδρου. Ο πρώτος πρόεδρος ήταν ο Λάζαρος Παναγιωτίδης.
Συνοικίες
Το Πανόραμα χωρίζεται στις Περιοχές:
Εξωτερικοί σύνδεσμοι
Κατηγορία:Συνοικίες και περιοχές Θεσσαλονίκης Κατηγορία:Δήμος Πυλαίας - Χορτιάτη
Γεώργιος Χαλκίδης
Ο Γεώργιος Χαλκίδης είναι Έλληνας παλαίμαχος αθλητής της χειροσφαίρισης. Γεννήθηκε στις 13 Μαΐου του 1977 στην Πτολεμαΐδα, όπου και ξεκίνησε την καριέρα του στο χάντμπολ στην τοπική ομάδα του Αρίωνα Πτολεμαΐδας το 1990 και συμμετείχε και στην Α1 κατηγορία κατά την περίοδο 1993-1994. Αγωνίζεται στη θέση του πίβοτ.
Η επί ελληνικού εδάφους καριέρα του Γεωργίου Χαλκίδη τελειώνει με τη μεταγραφή του στην ισπανική ομάδα Teka Cantabria Santander το 2004. Το 2006 τον βρίσκει στη Γερμανία για λογαριασμό της MT Melsungen, όπου παραμένει για έναν χρόνο και συνεχίζει το 2007-2012 στην επίσης γερμανική ομάδα HSG Wetzlar. Το 2012 παίρνει μεταγραφή στην ελβετική Wacker Thun, στην οποία αγωνίστηκε μέχρι και την απόσυρσή του τον Ιούνιο του 2016 σε ηλικία 39 ετών. Με την Wacker Thun ο Χαλκίδης έγινε νταμπλούχος το έτος 2013 κατακτώντας και το πρωτάθλημα και το κύπελλο των ελβετικών διοργανώσεων,την ίδια χρονιά αγωνίζεται και στο Champions League με την Wacker Thun ενώ κατέκτησε και το διεθνές Sparkassen Cup.
Στις επιτυχίες του στο εξωτερικό συγκαταλέγονται η συμμετοχή του στο All Star Game της Ισπανίας το 2005 και η ανάδειξή του σε καλύτερο ξένο παίκτη της χρονιάς και πρώτο σκόρερ στο All Star Game.
Σε εγχώριο επίπεδο έχει αναδειχθεί καλύτερος παίκτης του ελληνικού πρωταθλήματος τη χρονιά 2001 και καλύτερο πίβοτ τις χρονιές 2001, 2002, 2003 και 2004.
Παράλληλα με την καριέρα του ως παίκτης ο Γεώργιος Χαλκίδης έχει κάνει και τα πρώτα του βήματα στην προπονητική τελειώνοντας τις σχολές προπονητικής στο Magglingen Swiss Sport στην Ελβετία αλλά και της καλύτερης σχολής στον κόσμο της ισπανικής σχολής προπονητών Nacional escuela de entrenadores στη Μαδρίτη και παράλληλα αναλαμβάνει την ομάδα U19 του συλλόγου που αγωνίζεται, της Wacker Thun.
Από το 2017 είναι ομοσπονδιακός προπονητής της εθνικής Ελλάδος U21 και Εθνικής ανδρών.
Από το 2019 είναι και προπονητής της ιστορικής ομάδας του Διομήδη Άργους όπου κατάκτησε την τρίτη θέση και πέρασε στον τελικό του κυπέλλου. Το 2020 κατάκτησε και με την ομάδα των Κ20 του Διομήδη το χρυσό πανελλήνιο πρωτάθλημα με αντίπαλο την ΑΕΚ.
Σε προσωπικό επίπεδο, ο Γεώργιος Χαλκίδης είναι παντρεμένος με δύο παιδιά. Προς τιμή του, το Κλειστό Γήπεδο Πτολεμαΐδας έχει πάρει το όνομά του.
https://www.facebook.com/GeorgiosChalkidisofficial/
https://www.facebook.com/chalkidis.giorgos
https://www.handball-world.news/o.red.r/news-1-1-1-83149.html
https://www.gettyimages.com/photos/georgios-chalkidis?sort=mostpopular&mediatype=photography&phrase=georgios%20chalkidis&license=rf,rm&page=1&recency=anydate&suppressfamilycorrection=true
https://m.sport24.gr/Sports/Handball/apoxwrei-apo-th-drash-o-xalkidhs.4133029.html
https://www.youtube.com/watch?v=adZKLNqbycs
Παραπομπές
Κατηγορία:Έλληνες αθλητές της χειροσφαίρισης
Σαιν-Ζενίς-ντε-Φονταίν
Το Σαιν-Ζενίς-ντε-Φονταίν (γαλλικά: Saint-Génis-des-Fontaines, καταλανικά: Sant Genís de Fontanes) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Σαιν-Ζενιζιέν (γαλλικά: Saint-Génisiens).
Παραπομπές
Κατηγορία:Κοινότητες των Ανατολικών Πυρηναίων
Νέδα (ποταμός)
Η Νέδα είναι ποτάμι της Πελοποννήσου που βρίσκεται στα σύνορα των νομών Ηλείας και Μεσσηνίας. Πηγάζει από το όρος Λύκαιο, ρέει προς τα δυτικά και εκβάλλει στο Ιόνιο πέλαγος, μεταξύ των ακτών της Κυπαρισσίας και της Ζαχάρως. Το μήκος της είναι 32 χιλιόμετρα.
Χαρακτηριστικό της είναι πως πρόκειται για ένα από τα λίγα ποτάμια στην Ελλάδα που έχει ονομασία θηλυκού γένους, με τη Νήσσα στη Βόρεια Αιτωλοακαρνανία, την Αράπιτσα στη Νάουσα, την Έρκυνα στη Λειβαδιά, την Ερμίτσα στο Αγρίνιο, τη Ζηλιάνα στην Πιερία να συναποτελούν τα πιο γνωστά.
Ιστορικά στοιχεία
Το ποτάμι πήρε την ονομασία του από τη νύμφη Νέδα. Ο ποταμός από την αρχαιότητα όριζε τα σύνορα της Ηλείας από την Μεσσηνία, όπως αναφέρει ο Παυσανίας. Κοντά στις όχθες του ποταμού βρισκόταν η αρχαία Φιγάλεια και ο ναός του Επικούριου Απόλλωνα στις Βάσσες.
Φυσικό περιβάλλον
Ο ποταμός σε ένα μεγάλο τμήμα του διασχίζει χαράδρα με πολύ πλούσια βλάστηση. Κατά μήκος της πορείας του δημιουργούνται καταρράκτες. Ο μεγαλύτερος βρίσκεται κοντά στη Φιγαλεία και έχει ύψος περίπου 35 μέτρα.
Εξωτερικοί σύνδεσμοι
Κατηγορία:Γεωγραφικοί σχηματισμοί της Ηλείας Κατηγορία:Γεωγραφικοί σχηματισμοί της Μεσσηνίας Κατηγορία:Καταρράκτες στην Ελλάδα Κατηγορία:Ποταμοί της Μεσσηνίας Κατηγορία:Ποταμοί της Αρκαδίας Κατηγορία:Ποταμοί της Ηλείας
Υπουργείο Δικαιοσύνης (Ελλάδα)
Το Υπουργείο Δικαιοσύνης ιδρύθηκε το 1833 με την πρώτη κυβέρνηση του Βασιλείου της Ελλάδας, την Κυβέρνηση Σπυρίδωνα Τρικούπη Φεβρουαρίου 1833, ονομαζόμενο τότε Επί της Δικαιοσύνης Γραμματεία της Επικράτειας.
Το όνομα του υπουργείου διατηρήθηκε μέχρι τις 7 Οκτωβρίου 2009, οπότε με την απόφαση 2876/7.10.2009 του πρωθυπουργού Γ. Παπανδρέου το Υπουργείο Δικαιοσύνης μετονομάστηκε σε Υπουργείο Δικαιοσύνης, Διαφάνειας και Ανθρωπίνων Δικαιωμάτων. Στις 8 Ιουλίου 2019, με το Π.Δ. 81/2019 το Υπουργείο Δικαιοσύνης επανασυστάθηκε, αντικαθιστώντας το Υπουργείο Δικαιοσύνης, Διαφάνειας και Ανθρωπίνων Δικαιωμάτων.
Πηγές
Δικαιοσυνης Κατηγορία:Υπουργεία Δικαιοσύνης
Δημητριάς Συρίας
Πρόκειται για την ελληνιστική μετονομασία της Δαμασκού από τον Σελευκίδη ηγεμόνα Δημήτριο Γ΄ Φιλοπάτορα -Εύκαιρο το 90 π.Χ.
Όταν το ελληνιστικό βασίλειο της Συρίας κατετμήθη σε δύο βασίλεια, το ένα με έδρα την Αντιόχεια και το άλλο με έδρα τη Δαμασκό, ο Δημήτριος έχοντας σαν έδρα του την τελευταία την ανοικοδόμησε κατά το ελληνικό ιπποδάμειο σύστημα, εγκαθιστώντας Έλληνες αποίκους.
Σώζεται το νόμισμα της πόλεως που απεικονίζει από τη μια το κεφάλι του βασιλέως Δημητρίου ή του Μελκάρθ ( ο Ηρακλής των Φοινίκων) και από την άλλη τη θεά Τύχη να στέκεται πάνω σε βράχο με την επιγραφή ΔΗΜΗΤΡΙΕΩΝ ΤΗΣ ΙΕΡΑΣ.
Κατηγορία:Αρχαίες πόλεις της Συρίας
Πατέρας αφέντης
Το Πατέρας αφέντης (Padre padrone) είναι ιταλική ταινία του 1977, σε σκηνοθεσία των αδερφών Ταβιάνι. Βασίζεται στην ομότιτλη αυτοβιογραφία του γλωσσολόγου και συγγραφέα Γκαβίνο Λέντα.
Κέρδισε τον Χρυσό Φοίνικα, το FIPRESCI και το Interfilm Grand Prix στο φεστιβάλ των Καννών.
Πλοκή
Στην αρχή της ταινίας μιλά ο Γκαβίνο Λέντα, διηγούμενος την προσωπική του ιστορία. Στη συνέχεια ξεκινά η εξιστόρηση.
Σαρδηνία, δεκαετία του 1940. Ο μικρός Γκαβίνο αναγκάζεται να σταματήσει το σχολείο για να δουλέψει στα χωράφια του αυταρχικού πατέρα του. Για τα επόμενα 14 χρόνια ζει σαν αγρότης και υπομένει την εξουσιαστική συμπεριφορά του. Όμως, φεύγει από το σπίτι, όταν τον καλούν για να υπηρετήσει τη στρατιωτική του θητεία. Όσον καιρό λείπει, εκπαιδεύεται και αποκτά διάφορες δεξιότητες. Έτσι, όταν γυρίζει, επαναστατεί ενάντια στον πατέρα του και του λέει πως θα πάει στο πανεπιστήμιο. Εκείνος τον διώχνει από το σπίτι. Ο Γκαβίνο τελικά κάνει αυτό που θέλει, πηγαίνει στο πανεπιστήμιο και γίνεται γλωσσολόγος.
Στο τέλος, μιλά ξανά ο Λέντα και εξηγεί γιατί έγραψε το βιβλίο.
Παραπομπές
Κατηγορία:Ιταλικές ταινίες Κατηγορία:Ιταλόφωνες ταινίες Κατηγορία:Λατινόφωνες ταινίες Κατηγορία:Ταινίες βασισμένες σε βιογραφίες Κατηγορία:Ταινίες βασισμένες σε πραγματικά γεγονότα Κατηγορία:Ταινίες συσχετιζόμενες με παιδιά Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες ενηλικίωσης Κατηγορία:Ταινίες σε σκηνοθεσία αδερφών Ταβιάνι Κατηγορία:Νικητές Χρυσού Φοίνικα Κατηγορία:Ταινίες του 1977
Μονή Λατόμου
Αρχιτεκτονική
μικρογραφία|Ο Όσιος Δαυίδ και η Θεσσαλονίκη Στην αρχική του μορφή ο ναός αποτελούσε ένα τετράγωνο κτίριο με κόγχη στα ανατολικά και μέσα στο τετράγωνο σχηματιζόταν ισοσκελής σταυρός από τέσσερα μικρά διαμερίσματα στις γωνίες. Το κτήριο διέθετε επίσης τρούλο, ο οποίος μετέπειτα αντικαταστάθηκε από κεραμωτή στέγη. Η δυτική πλευρά του κτηρίου απ' όπου γινόταν η είσοδος έχει καταστραφεί και έτσι η σημερινή είσοδος βρίσκεται στη νότια πλευρά.
Ιστορικό
Ο ναός κτίστηκε πάνω στη θέση ενός ρωμαϊκού κτηρίου στα τέλη του 5ου με αρχές του 6ου αιώνα. Την ίδια περίοδο φιλοτεχνήθηκε στην αψίδα ψηφιδωτό με χορηγία μιας ανώνυμης γυναίκας που σύμφωνα με την παράδοση ήταν η Θεοδώρα, κόρη του αυτοκράτορα Μαξιμιανού, η οποία είχε ασπασθεί το χριστιανισμό. Το 1430, με την κατάληψη της πόλης από τους Οθωμανούς, ο ναός μεταβλήθηκε σε τζαμί με το όνομα Σουλιτζέ ή Κεραμεντίν τζαμί , ενώ άλλη άποψη θέλει τη μεταβολή αυτή να συνέβη στα πλαίσια του 16ου αιώνα. Το 1921 ο ναός επέστρεψε στη χριστιανική λατρεία.
Διακόσμηση
Το ψηφιδωτό της κόγχης απεικονίζει το όραμα του Ιεζεκιήλ, με το Χριστό Εμμανουήλ (σε εφηβική ηλικία) στο κέντρο να κάθεται πάνω στο τόξο της ίριδας. Κάτω από τα πόδια του κυλούν οι 4 ποταμοί του παραδείσου, Φισών, Γεών, Τίγρης και Ευφράτης. Γύρω του εικονίζονται τα σύμβολα των τεσσάρων Ευαγγελιστών (ένα ανθρώπινο-αγγελικό πρόσωπο για τον Ματθαίο, ένα λιοντάρι για τον Μάρκο, ένα βόδι για τον Λουκά και ένας αετός για τον Ιωάννη) και στην αριστερή γωνία ο προφήτης Ιεζεκιήλ στις όχθες του ποταμού Χοβάρ και στη δεξιά ο προφήτης Αββακούμ ή ο Ησαΐας. Παράλληλα δηλώνεται το φυσικό στοιχείο της σκηνής που τοποθετείται στο παράδεισο. Η τοποθέτηση μιας παράστασης με τέτοιο θέμα στην αψίδα είναι μοναδική στον κόσμο.
Στη νότια καμάρα σώζεται πλούσιος τοιχογραφικός διάκοσμος με θέματα την Γέννηση και τη Βάπτιση του Ιησού καθώς και ίχνη της Υπαπαντής και τη Μεταμόρφωσης, όλα έργα του 12ου αιώνα. Οι περισσότερες από τις τοιχογραφίες σχεδιάστηκαν κατά τη μεσοβυζαντινή περίοδο. Οι τοιχογραφίες: Παναγία του Πάθους, Η Είσοδος στην Ιερουσαλήμ, και ο Χριστός στο Όρος των Ελαίων, είναι κατά πάσα πιθανότητα αργότερα έργα, της Παλαιολόγιας περιόδου, περίπου στο 1300. Πολλές από τις τοιχογραφίες είναι κατεστραμμένες σήμερα εξαιτίας της παρόδου του χρόνου, σεισμών, διαρροών ύδατος, και του σοβά με τον οποίον καλύφθησαν κατά την Τουρκοκρατία.
Μετά τη Βυζαντινή Περίοδο
Ο Ναός του Οσίου Δαυίδ έχει μια απλή εξωτερική όψη, και βρισκόταν μακριά από το κέντρο της Θεσσαλονίκης, κοντά στα βουνά. Αυτό συνεισέφερε στη θεωρία πως η Μονή Λατόμου δεν μετατράπηκε σε τζαμί αμέσως μετά την κατάληψη της περιοχής από τους Οθωμανούς, καθώς αυτοί μετέτρεψαν πρώτα τις καλύτερες εκκλησίες στις πιο κεντρικές περιοχές. Όταν ο ναός μετετράπη σε τζαμί, οι τοίχοι καλύφθησαν με σοβά. Επιπροσθέτως κατά την Τουρκοκρατία προστέθηκε μιναρές στη νοτιοδυτική γωνία. Σήμερα παραμένει μόνον η βάση, μαζί με τό σπειρωτό κλιμακοστάσιο. αριστερά|μικρογραφία|Το καμπαναριό στην αυλή του ναού Ο ναός λειτουργεί και στις μέρες μας, υπαγόμενος στην Ιερά Μητρόπολη Θεσσαλονίκης.
Εξωτερικοί σύνδεσμοι
Λατομου Κατηγορία:Παλαιοχριστιανικά και βυζαντινά μνημεία της Θεσσαλονίκης Λατομου Κατηγορία:Βυζαντινοί ναοί
Byte
Το byte είναι και η βασική μονάδα μέτρησης (χώρου και πληροφορίας) στα υπολογιστικά συστήματα. Παλαιότερα είχαν χρησιμοποιηθεί σε διάφορους υπολογιστές και άλλες μονάδες, από 1 ως 60 bit, αλλά σήμερα επικρατεί το οκτάμπιτο byte. Ένας λόγος γι' αυτό είναι η συμβατότητά του με το οκτάμπιτο πρότυπο ASCII.
Πολλαπλάσια του byte είναι τα:
Σε ό,τι αφορά την ποιοτική αξία του byte ως πληροφορίας και ως χωρητικότητας πρέπει να διευκρινιστούν τα εξής:
Πηγές
Κατηγορία:Μονάδες μέτρησης Κατηγορία:Μνήμη υπολογιστή Κατηγορία:Τύποι δεδομένων Κατηγορία:Φράσεις επινοημένες στη δεκαετία του 1950
Έλενος της Ηπείρου
Ο Έλενος ήταν πρίγκιπας του Βασιλείου της Ηπείρου κατά την ελληνιστική περίοδο. Ήταν γιος του περιβόητου βασιλιά Πύρρου και της Βιρκέννας, κόρης του Βαρδύλλιος από την Ιλλυρία.
Σε πολύ νεαρή ηλικία συνόδεψε τον πατέρα του στη φιλόδοξη εκστρατεία του στην Ιταλία. Θεωρείται πως ο Πύρρος, ευχαριστημένος με τις επιτυχίες του στη Σικελία, σκόπευε να εγκαταστήσει εκεί το γιο του ως βασιλιά. Ωστόσο το ρεύμα της τύχης άλλαξε. Όταν ο Πύρρος αναγκάστηκε να εγκαταλείψει τόσο τη Σικελία όσο και την Ιταλία, άφησε τον Έλενο στον Τάραντα, μαζί με το Μίλωνα, επικεφαλής της φρουράς που έμεινε εκεί, να φυλάει τη μοναδική πόλη που απέμεινε υπό την εξουσία του. Λίγο καιρό αργότερα τους ανακάλεσε στην πατρίδα, εξαιτίας των νέων ευκαιριών επέκτασης που παρουσιάστηκαν στη Μακεδονία και τη Νότια Ελλάδα.
Ο Έλενος συνόδεψε τον πατέρα του στην εκστρατεία που πραγματοποίησε στην Πελοπόννησο το 272 π.Χ. Μετά τη μοιραία νυχτερινή επίθεση στο Άργος, η οποία στοίχισε στον Πύρρο τη ζωή, ο Έλενος έπεσε στα χέρια του Αντίγονου Γονατά, ο οποίος όμως του φέρθηκε με μεγαλοψυχία και τις τιμές που άρμοζαν στη θέση του. Τελικά τον έστειλε με ασφάλεια πίσω στην Ήπειρο, όπου μετέφερε τα λείψανα του πατέρα του. Μετά το περιστατικό αυτό δεν διαθέτουμε άλλες πληροφορίες για το πρόσωπό του.
Πηγές
Κατηγορία:Δυναστεία των Αιακιδών
Σαιντ-Ιπολίτ (Ανατολικά Πυρηναία)
Το Σαιντ-Ιπολίτ (γαλλικά: Saint-Hippolyte, καταλανικά: Sant Hipòlit de la Salanca) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Σαιντ-Ιπολιτάν (γαλλικά: Saint-Hippolytans).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Φύλακες του Γαλαξία (soundtrack)
Το Guardians of the Galaxy: Awesome Mix Vol. 1 (Original Motion Picture Soundtrack) αποτελεί το soundtrack άλμπουμ της ταινίας Φύλακες του Γαλαξία των Marvel Studios. Περιέχει τα τραγούδια που εμπεριέχονται στην κασέτα του Πίτερ Κουίλ από την ταινία και κυκλοφόρησε από τη Hollywood Records στις 29 Ιουλίου 2014. Ένα ξεχωριστό άλμπουμ με τίτλο Guardians of the Galaxy (Original Score) το οποίο περιέχει τη μουσική επένδυση της ταινίας την οποία συνέθεσε ο Τάιλερ Μπέιτς, κυκλοφόρησε επίσης από τη Hollywood Records την ίδια μέρα, μαζί με μία deluxe έκδοση που περιλάμβανε και τα δύο άλμπουμ. Το πρώτο soundtrack άλμπουμ έφτασε στο νούμερο ένα των charts στο Αμερικανικό Billboard 200, γινόμενο το πρώτο soundtrack άλμπουμ στην ιστορία το οποίο αποτελείται εξ'ολοκλήρου από τραγούδια που είχαν κυκλοφορήσει στο παρελθόν και καταφέρνει να μπει σε αυτή τη λίστα.
Το άλμπουμ βρέθηκε στην κορυφή των καλύτερων soundtracks του Billboard για 11 συνεχείς εβδομάδες και 16 εβδομάδες συνολικά. Μέχρι τον Απρίλιο του 2017, πώλησε πάνω από 1.75 εκατομμύρια αντίτυπα μόνο στις Ηνωμένες Πολιτείες και πιστοποιήθηκε ως πλατινένιο από την RIAA. Το άλμπουμ ήταν το δεύτερο σε πωλήσεις soundtrack στις Ηνωμένες Πολιτείες για το 2014, πίσω μόνο από το soundtrack της ταινίας Ψυχρά κι Ανάποδα.
Υπόβαθρο
Τον Αύγουστο του 2013, ο σκηνοθέτης της ταινίας Τζέιμς Γκαν ανάρτησε στην προσωπική του σελίδα στο Facebook πως ο Τάιλερ Μπέιτς θα συνέθετε τη μουσική επένδυση της ταινίας. Ο Γκαν δήλωσε πως ο Μπέιτς θα συνέθετε πρώτα ένα κομμάτι της μουσικής έτσι ώστε να μπορεί να δημιουργήσει την ταινία πάνω στη μουσική και όχι το αντίθετο. Τον Φεβρουάριο του 2014, ο Γκαν αποκάλυψε πως η ταινία θα ενσωματώσει τραγούδια από τις δεκαετίες 1960 και 1970, όπως το τραγούδι «Hooked on a Feeling», το οποίο θα βρισκόταν ανάμεσα σε άλλα στην κασέτα του Walkman του Κουίλ, το οποίο θα λειτουργεί για εκείνον ως τον τρόπο να παραμείνει συνδεδεμένος με τη Γη, το σπίτι του και την οικογένεια που έχασε. Τον Μάιο του 2014, ο Γκαν πρόσθεσε πως η χρήση των τραγουδιών από τις συγκεκριμένες δεκαετίες ήταν «πολιτιστικά σημεία αναφοράς» λέγοντας: «Κρατάει την ισορροπία καθ'όλη τη διάρκεια της ταινίας, μέσω ενός πράγματος που είναι πολύ μοναδικό, αλλά είναι επίσης εύκολα προσβάσιμο σε ανθρώπους της ίδιας εποχής. Η μουσική και τα γήινα πράγματα είναι μία από αυτές τις πινελιές που έχουμε για να μας θυμίζουν πως, ναι, [ο Κουίλ] είναι ένα πραγματικό άτομο από τον πλανήτη Γη και που είναι απλά σαν εσένα κι εμένα. Με εξαίρεση το ότι βρίσκεται σε αυτή τη μεγάλη περιπέτεια στο απώτερο διάστημα».
Guardians of the Galaxy: Awesome Mix Vol. 1 (Original Motion Picture Soundtrack)
Όλα τα τραγούδια–με εξαίρεση το «Spirit in the Sky», το οποίο ακούγεται στο τρέιλερ–συμπεριλαμβάνονται στην ταινία. Τα τραγούδια «Never Been to Spain», «Magic» και «Livin' Thing» των συγκροτημάτων Three Dog Night, Pilot και Electric Light Orchestra αντίστοιχα χρησιμοποιήθηκαν επίσης κατά τη διάρκεια των γυρισμάτων, ωστόσο οι σκηνές στις οποίες χρησιμοποιήθηκαν δεν συμπεριλήφθηκαν τελικά στην ταινία. Το «Wichita Lineman» του Γκλεν Κάμπελ και το «Mama Told Me (Not to Come)» των Three Dog Night αρχικά προορίζονταν να χρησιμοποιηθούν στην ταινία αντί του «Moonage Daydream». Επίσης, υπήρχαν σκέψεις και για τα «Fox on the Run» και «Surrender» των συγκροτημάτων The Sweet και Cheap Trick αντίστοιχα να συμπεριληφθούν στην ταινία. Και τα δύο συμπεριλήφθηκαν τελικά στο Awesome Mix Vol. 2 της ταινίας Φύλακες του Γαλαξία 2.
Charts και πιστοποιήσεις
Μέχρι τον Αύγουστο του 2014, το Guardians of the Galaxy: Awesome Mix Vol. 1 έφτασε στην κορυφή των charts του Billboard 200, γινόμενο το πρώτο soundtrack άλμπουμ στην ιστορία το οποίο αποτελείται εξ'ολοκλήρου από τραγούδια που είχαν κυκλοφορήσει στο παρελθόν που κατάφερε να μπει σε αυτή τη λίστα. Μέχρι τον Σεπτέμβριο του 2014, ήταν το δεύτερο σε πωλήσεις soundtrack άλμπουμ στις Ηνωμένες Πολιτείες (πίσω από το soundtrack της ταινίας Ψυχρά κι Ανάποδα), έχοντας πωλήσει 426000 αντίτυπα μέχρι εκείνη τη στιγμή. Το άλμπουμ ήταν επίσης το δεύτερο soundtrack που κυκλοφόρησε εκείνη τη χρονιά από τη Disney Music Group (επίσης μετά από αυτό της ταινίας Ψυχρά κι Ανάποδα) που έφτασε στην κορυφή του προαναφερθέν chart.
Οκτώ εβδομάδες μετά την κυκλοφορία του, το άλμπουμ πιστοποιήθηκε από την Ένωση Βιομηχανίας Καταγραφής της Αμερικής (RIAA) ως χρυσό. Μία αποκλειστική έκδοση LP βινυλίου του soundtrack κυκλοφόρησε στις 16 Σεπτεμβρίου 2014. Στις 28 Νοεμβρίου 2014, το soundtrack κυκλοφόρησε σε περιορισμένη έκδοση κασέτας, αποκλειστικά για τους συμμετέχοντες στην Record Store Day, που έλαβε χώρα κατά τη Black Friday εκείνης της χρονιάς, και αποτελεί την πρώτη κασέτα που κυκλοφόρησε από τη Disney Music Group από το 2003, όταν κυκλοφόρησε το Classic Disney: 60 Years of Musical Magic. Το soundtrack ήταν το πέμπτο σε πωλήσεις άλμπουμ του 2014, πουλώντας συνολικά 898000 αντίτυπα εκείνη τη χρονιά.
Τον Ιανουάριο του 2015, η RIAA πιστοποίησε το άλμπουμ ως πλατινένιο. Πώλησε στις Ηνωμένες Πολιτείες 1.75 εκατομμύρια αντίτυπα, με τα 11000 αντίτυπα να προέρχονται από πωλήσεις κασετών. Στη διεθνή αγορά, το Guardians of the Galaxy: Awesome Mix Vol. 1 πώλησε πάνω από 2.5 εκατομμύρια αντίτυπα μέσα στο 2014.
Ύμνος Σοβιετικής Ένωσης
Τη μουσική του Ύμνου της ΕΣΣΔ την έγραψε ο Αλεξάντρ Αλεξάντροφ αρχικά ως τη μουσική του Ύμνου του Κόμματος των Μπολσεβίκων. Τους στίχους τους έγραψε ο μεγάλος ποιητής παιδικής ποίησης Σεργκέι Μιχαλκόφ (ο πατέρας του μεγάλου Σοβιετικού και Ρώσου σκηνοθέτη Νικήτα Μιχαλκόφ) και ο Γκαμπριέλ Ελ-Ρεγκιστάν.
Η πρώτη δημόσια εκτέλεση έγινε στις 1 Ιανουαρίου 1944 και στις 15 Μαρτίου 1944 επίσημα έγινε Ύμνος της ΕΣΣΔ. Μετά το θάνατο του Στάλιν το 1953 άρχισε να εκτελείται χωρίς λόγια μιας και υπήρχε πληθώρα αναφορών στο πρόσωπο του Γενικού Γραμματέα. Το 1977 ο Σ. Μιχαλκόβ έγραψε μια νέα έκδοση του ύμνου, χωρίς τις παραπάνω αναφορές.
Φραντς Σούμπερτ
thumb|Φραντς Σούμπερτ Ο Φραντς Πέτερ Σούμπερτ (Franz Peter Schubert· 31 Ιανουαρίου 1797, Βιέννη – 19 Νοεμβρίου 1828, Βιέννη) ήταν Αυστριακός συνθέτης. Ήταν εξαιρετικά παραγωγικός σε όλη τη διάρκεια της σύντομης ζωής του. Συνέθεσε περισσότερα από εξακόσια λίντερ, καθώς και πολλές συμφωνίες, σονάτες, έργα μουσικής δωματίου, θρησκευτικά έργα, όπερες και πολλά άλλα έργα.
Βιογραφία
Γεννήθηκε σε ένα προάστιο της Βιέννης στις 31 Ιανουαρίου του 1797. Ο πατέρας του, ο οποίος ήταν δάσκαλος μουσικής σε σχολείο, του προσέφερε τις πρώτες γνώσεις μουσικής. Στα 11, επειδή ήταν καλλίφωνος, εισήχθη στην Παιδική Χορωδία του Βασιλικού Παρεκκλησίου κατόπιν διαγωνισμού. Εκεί παρέμεινε μέχρι τα 13, και έμαθε επίσης βιολί και πιάνο. Κατόπιν άρχισε να μελετά σύνθεση με δάσκαλο τον Αντόνιο Σαλιέρι και παράλληλα σπούδασε παιδαγωγός στην Ανωτέρα Σχολή.
Από το 1814 έως το 1818 εργαζόταν ως δάσκαλος στο ίδιο σχολείο όπου δούλευε και ο πατέρας του. Το επάγγελμα αυτό βέβαια δεν τον ενδιέφερε καθόλου, ενώ αντίθετα είχε πάρει την απόφαση να ασχοληθεί με τη σύνθεση. Τα χρόνια αυτά ήταν τα πιο παραγωγικά του: συνέθεσε τότε πέντε συμφωνίες, τέσσερις λειτουργίες και όπερες και πολλά λίντερ.
Από το 1818, όταν εγκατέλειψε το διδασκαλικό επάγγελμα, αφοσιώθηκε στη μουσική και ζούσε κυρίως με τη βοήθεια φίλων, που ζούσαν και αυτοί με μποέμ τρόπο, χωρίς ουσιαστικά άλλη πηγή εσόδων, εκτός από κάποια ιδιωτικά μαθήματα. Ο κόμης Εστερχάζι τον προσέλαβε εκείνη τη χρονιά για να διδάξει μουσική στις κόρες του. Από τότε ζούσε μόνιμα στη Βιέννη και από το 1820, όταν τα έργα του εκτελέστηκαν για πρώτη φορά δημόσια, είχε τις πρώτες επιτυχίες. Ιδιαίτερα δημοφιλείς ήταν οι μουσικές βραδιές, γνωστές ως σουμπερτιάδες, στις οποίες συνόδευε στο πιάνο τον βαρύτονο Μίκαελ Φογκλ, κύριο ερμηνευτή των λίντερ του.
Ο θάνατος
Οι συνθήκες ζωής του δυσκόλεψαν το 1823, όταν εκδήλωσε κάποιο αφροδίσιο νόσημα. Συγκεκριμένα διαπιστώθηκε ότι πάσχει από σύφιλη, ανίατη και θανατηφόρα ασθένεια εκείνη την εποχή. Αυτό το γεγονός του δημιούργησε κατάθλιψη και τον επηρέασε σημαντικά.
Πιθανολογείται ότι ακριβώς, αυτή η άσχημη ψυχολογική του κατάσταση τον εμπόδισε να ολοκληρώσει την 8η συμφωνία του, που έμεινε για πάντα γνωστή με το όνομα Ημιτελής.
Παράλληλα, για οικονομικούς λόγους αναγκάστηκε να ξαναεργαστεί ως δάσκαλος. Τα χρόνια περνούσαν με εναλλαγές ανάμεσα στην επιτυχία και τις δυσκολίες ως το 1828, όταν η ήδη κλονισμένη υγεία του επιδεινώθηκε από τυφοειδή πυρετό, που τον οδήγησε τελικά στο θάνατο, στις 19 Νοεμβρίου και σε ηλικία 31 ετών. Τα τελευταία του λόγια ήταν: ιδού, ιδού το τέλος μου.
Οι εκδοχές για τη φύση της νόσου που τελικά τον οδήγησε στο θάνατο διχάζονται. Οι περισσότεροι βιογράφοι αναφέρονται στον τυφοειδή πυρετό ή στον "κοιλιακό τύφο" (typhus abdominalis), συνήθη έκφραση της εποχής για τον τυφοειδή πυρετό σε αντιδιαστολή τον συχνό τότε στην Κεντρική Ευρώπη, εξανθηματικό τύφο. Την εκδοχή του τυφοειδούς πυρετού, που βασίζεται στην διάγνωση και την περιγραφή που έκανε ο θεράπων ιατρός του Rinna von Sarenbach, υιοθετούν οι Fenelon, Schonberg, Osborne και Kennedy. Αντίθετα με όλους αυτούς, ο Sams τείνει υπέρ της εκδοχής της συφιλίδος.
Στο μνημείο του Σούμπερτ, γράφει ο ποιητής Franz Grillparzer "Die Tonkunst begrub hier einen reichen Besitz,aber noch viel schonere Hoffnungen" (Η Τέχνη της Μουσικής ενταφίασε εδώ ένα πλούσιο απόκτημα, αλλά ακόμη ωραιότερες προσδοκίες.
Απόψεις για τον συνθέτη
Για πολύ καιρό επικρατούσε η άποψη ότι, ενόσω ζούσε, το έργο του έτυχε περιορισμένης εκτίμησης από το κοινό περισσότερες από 100 συνθέσεις του είχαν ήδη εκδοθεί. Στη Βιέννη όμως τότε μεσουρανούσε ακόμα ο Λούντβιχ βαν Μπετόβεν, ο οποίος μάλλον επισκίασε το έργο του Σούμπερτ. Ο Σούμπερτ πάντως ήταν θαυμαστής του Μπετόβεν από το 1814, όταν πρωτοπαρουσιάστηκε ο «Φιντέλιο». Και ο Μπετόβεν όμως είχε εκτιμήσει το έργο του Σούμπερτ και μάλιστα οι δύο συνθέτες συναντήθηκαν για μία και μοναδική φορά στις 19 Μαρτίου 1827. Λίγο καιρό μετά ο Μπετόβεν πέθανε.
Έως τα μέσα του 20ού αιώνα, η φήμη του εδραιωνόταν κυρίως στο ευφάνταστο, λυρικό και μελωδικό του στυλ, όπως αυτό εκφράζεται στα λίντερ του. Μια πληρέστερη εικόνα για τη σημασία του ως μείζονα δημιουργού του 19ου αιώνα διαμορφώθηκε μόνο στις τελευταίες δεκαετίες, όταν η οργανική του μουσική έγινε ευρύτερα γνωστή, χάρη στις εργασίες σημαντικών μουσικολόγων και στις ερμηνείες και ηχογραφήσεις των έργων του.
Εξωτερικοί σύνδεσμοι
Κατηγορία:Συνθέτες της κλασικής εποχής Κατηγορία:Συνθέτες του Ρομαντισμού Κατηγορία:Αυστριακοί συνθέτες κλασικής μουσικής
Γεώργιος Χαλκοκονδύλης
Ο Γεώργιος Χαλκονδύλης (περ.1390 – περ 1466) ήταν Αθηναίος ευγενής, διπλωμάτης στα χρόνια της φλωρεντινής διοίκησης των Ατσαγιόλι και πατέρας του ιστορικού Λαόνικος Χαλκοκονδύλης. Ο τελευταίος μας παραδίδει μερικά βιογραφικά στοιχεία για το Γεώργιο. Ανιψιός του ήταν ο λόγιος Δημήτριος Χαλκοκονδύλης.
Βιογραφικά στοιχεία
Δε μας είναι γνωστό πότε ακριβώς γεννήθηκε, αλλά καταγόταν από ευγενή οικογένεια των Αθηνών. Το 1435 εστάλη από τη συγγενή του Μαρία Μελισσηνή, χήρα του διοικητή Αντώνιο Α' Ατσαγιόλι στον οθωμανό σουλτάνο Μουράτ Β στις Σέρρες για να πάρει την άδειά του να διοικήσει την Αθήνα σαν υποτελής του με ετήσιο φόρο. Ο Μουράτ αρνήθηκε, αφού θεωρούσε του χεριού του τους νεαρούς ανιψιούς του Αντόνιο και φυλάκισε το Χαλκοκονδύλη. Αυτός όμως το σκασε και μέσω Κωνσταντινούπολης έσπευσε με πλοίο στην Αθήνα. Εν τω μεταξύ όμως και οι Αθηναίου εξεγέρθηκαν κατά των σχεδίων της Μαρίας και του Χαλκοκονδύλη, τους συνέλαβαν και τους παρέδωσαν στο σουλτάνο, τη δε διοίκηση της Αθήνας στο 19χρονο Νέριο Β' Ατσαγιόλι. O σουλτάνος τού χάρισε τη ζωή αλλά δέχτηκε την επιθυμία των Αθηναίων για εξορία του. Ο Γεώργιος άφησε την οικογένειά του στην Αίγινα και πήγε στο Μυστρά, στην υπηρεσία του Δεσπότη Θεόδωρου Β' Παλαιολόγου.
Το 1445 έφερε κει και το γιο του Λαόνικο που σπούδασε κοντά στον ονομαστό φιλόσοφο Γεώργιο Γεμιστό Πλήθωνα. Όταν το 1443 δεσπότης έγινε ο Κωνσταντίνος ΙΑ Παλαιολόγος, ο Γεώργιος έμεινε στη θέση του ως διπλωμάτης.
Στις 27 Νοεμβρίου 1446, όταν ο Μουράτ Β με μεγάλο στρατό επιτέθηκε στην Πελοπόννησο, ο Χαλκοκονδύλης εστάλη και πάλι για διαπραγμάτευση στο σουλτάνο. Αυτός όμως δεν άκουγε τίποτα και τον φυλάκισε για άλλη μια φορά. Με τα νέα κανόνια του γκρέμισε το τείχος του Εξαμιλίου και σκότωσε τους έλληνες υπερασπιστές του. Το Χαλκοκονδύλη πήρε μαζί του αιχμάλωτο στις Σέρρες αλλά την άνοιξη του 1447 τον άφησε και πάλι ελεύθερο, πιθανώς μετά από παρέμβαση του Κωνσταντίνου, κι επέστρεψε στο Μυστρά. Εκεί υποδέχτηκε τον Αύγουστο του ίδιου έτους τον παλιό του γνωστό Κυριακό Αγκωνίτη.
Από το βυζαντινολόγο Donald Nicol, εικάζεται οτι ο Χαλκοκονδύλης έζησε ως περίπου το 1466, χωρίς όμως να ειναι γνωστό πού.
Ναός του Απόλλωνα Ζωστήρα
Ο ναός του Απόλλωνα Ζωστήρα είναι αρχαίος ελληνικός ναός, τα ερείπια του οποίου βρίσκονται στην Βουλιαγμένη της Αττικής, μέσα στην υπερπολυτελή πλαζ του Αστέρα.
Τοποθεσία και ανακάλυψη
Ο ναός αποκαλύφθηκε, περί το 1924, όταν παιδιά από το Ορφανοτροφείο της Βουλιαγμένης έπαιζαν στην ακτή, η οποία σήμερα είναι γνωστή ως η Ακτή του Αστέρα Βουλιαγμένης (Astir Beach). Η τοποθεσία του ναού βρίσκεται στο πίσω μέρος της παραλίας και περιβάλλεται από γκαζόν και θάμνους. Ο ναός είναι σχεδόν στο επίπεδο της θάλασσας και έτσι, συχνά κατά το παρελθόν, πλημμύριζε με νερά βρόχινα ή της θάλασσας, εκτός από τους καλοκαιρινούς μήνες.
Οι επιγραφές, οι οποίες βρέθηκαν στα ερείπια επιβεβαιώνουν ότι η περιοχή είναι ο Ναός του Απόλλωνα Ζωστήρα. Οι πρώτες ανασκαφές έγιναν από τους αρχαιολόγους Κωνσταντίνο Κουρουνιώτη και Μ. Πιττίδη, από το 1926 έως το 1927 και επιβεβαίωσαν τις αναφορές στις αρχαίες φιλολογικές πηγές: Ο Παυσανίας αναφέρει ότι αυτή ήταν η θέση του πιο σημαντικού ιερού του δήμου των Αλών Αιξωνίδων (Ἁλαὶ Αἰξωνίδες), της περιοχής με τις φυσικές αλυκές της Αιξωνής, από την λέξη «Αλαί» η οποία αναφερόταν στις παραθαλάσσιες περιοχές, στις οποίες υπήρχαν φυσικές «αλυκίδες» (= αλυκές), σε αντιδιαστολή με τις τεχνικές δεξαμενές (λάκκους) συλλογής άλατος, που ονομάζονταν αλοπήγια. Ο αρχαίος δήμος των Αλών Αιξωνίδων, ο οποίος βρισκόταν μεταξύ των δήμων της Αιξωνής και του Αναγυρούντος, περιλάμβανε τις τοποθεσίες, στις οποίες σήμερα βρίσκονται οι σύγχρονες περιοχές της Βούλας και της Βουλιαγμένης.
Ο ναός βρίσκεται στο μεσαίο από τα τρία γλωσσίδια αμμουδιάς του γνωστού από την αρχαιότητα Ακρωτηρίου του Ζωστήρα (Ζωστήρ). Ο Ηρόδοτος γράφει ότι, μετά τη ναυμαχία της Σαλαμίνας, οι Πέρσες μπέρδεψαν τα βράχια του ακρωτηρίου για ελληνικά πλοία.
Ιστορία
Ο Παυσανίας πίστευε ότι σε αυτή τη θέση και καθώς καταδιωκόταν από την οργισμένη θεά Ήρα, η Λητώ, η οποία ήταν έγκυος από τον Δία, χαλάρωσε την επίχρυση ζώνη (ζωστήρα) της. Η Λητώ ήταν ετοιμόγεννη στα δίδυμα παιδιά της, τον Απόλλωνα και την Άρτεμη, τα οποία σύμφωνα με τον επικρατέστερο μύθο γέννησε τελικά στην Δήλο.
Ο ναός ιδρύθηκε τον έκτο αιώνα π.Χ., κατά την αρχαϊκή εποχή. Είναι ορθογώνια κατασκευή, 10.8Χ6.00 μέτρα και έχει Σηκό και Άδυτον. Το δάπεδο του ναού «είναι μια μοναδική και λεπτή κατασκευή, από μεγάλες ορθογώνιες πλάκες». Ο σηκός χωρίζεται από το άδυτον από τοίχο, ο οποίος χτίστηκε σε μεταγενέστερη φάση, κατά τον τέταρτο αιώνα π.Χ. Στο εσωτερικό του σηκού σώζονται:
Το περιστύλιο προστέθηκε επίσης κατά τη διάρκεια του τέταρτου αιώνα π.Χ. και περιλαμβάνει κιονοστοιχία γύρω από το ναό, η οποία αποτελούνταν από τέσσερις κίονες στις στενές πλευρές του παραλληλόγραμμου ναού και έξι κίονες κατά μήκος της μακρύτερης πλευράς του.
Μπροστά από το ναό βρίσκεται η βάση μεγάλου ορθογώνιου βωμού, διαστάσεων 4.25Χ2.25 μέτρων. Στο βορειοανατολικό άκρο του ναού υπάρχει επίσης τετράγωνη δίβαθμη βάση πάνω στην οποία πιθανότατα βρισκόταν αναθηματικό άγαλμα.
Λατρευτικές παραδόσεις
Ο Ναός του Απόλλωνα Ζωστήρα ήταν ο πλέον γνωστός ναός στον δήμο των Αιξωνίδων Αλών και σε αυτόν διεξάγονταν και τα Ζωστήρια, η ετήσια εορτή των Αλαιέων, ενώ ο ναός είχε εμβέλεια σε όλη την αρχαία Αττική, αλλά και απευθείας επικοινωνία με το μεγάλο ιερό της Δήλου.
Πηγές – βιβλιογραφία
Πρωτογενείς πηγές
Εξωτερικοί σύνδεσμοι
Κατηγορία:Αρχαιολογικοί χώροι της Αττικής Κατηγορία:Αρχαία ελληνική θρησκεία Κατηγορία:Ναοί του Απόλλωνα Κατηγορία:Αρχαία Αττική Κατηγορία:Αρχαία Αθήνα Κατηγορία:Δήμος Βάρης - Βούλας - Βουλιαγμένης
Βιωσιμότητα
Κατ' επέκταση, στο πολιτικό πεδίο, ο όρος βιωσιμότητα μπορεί να σχετίζεται με τη διατήρηση της κοινωνικής συνοχής, τόσο στο παρόν όσο και στο αόριστο μέλλον. Η έννοια της βιωσιμότητας επομένως, στο πλαίσιο μίας αναλυτικότερης προσέγγισης, μπορεί να υποδιαιρεθεί σε «περιβαλλοντική βιωσιμότητα», «οικονομική βιωσιμότητα» και «πολιτικοκοινωνική βιωσιμότητα». Οι τρεις αυτές κατηγορίες βιωσιμότητας αλληλεπιδρούν αλλά δεν ταυτίζονται απαραιτήτως ως αντικειμενικοί στόχοι. Για περισσότερα στοιχεία δείτε το άρθρο βιώσιμη ανάπτυξη.
Βιώσιμη μόδα
Η βιώσιμη μόδα ή αλλιώς «αργή μόδα» είναι ένα κίνημα και μια διαδικασία προώθησης της αλλαγής στα προϊόντα μόδας και το σύστημα μόδας προς μεγαλύτερη οικολογική ακεραιότητα και κοινωνική δικαιοσύνη και αφορά το σχεδιασμό, την παραγωγή και την αγορά προϊόντων μόδας με πιο συνειδητό και βιώσιμο τρόπο. Εχθρός της βιώσιμης μόδας είναι η «γρήγορη μόδα» ή «fast fashion», η οποία ορίζεται ως η «προσέγγιση στο design, τη δημιουργία, και το marketing των ρούχων που εστιάζει στην προσπάθεια οι τάσεις της μόδας να γίνονται γρήγορα και φθηνά διαθέσιμες στους καταναλωτές.» Η Stella McCartney είναι από τους πρώτους σχεδιαστές που συμμετέχουν ενεργά στο κίνημα για βιώσιμη και ηθική μόδα.
Κατά την έρευνα Fashion Research 2019, μία καταγραφή της Ελληνικής online αγοράς μόδας που υλοποιείται με έρευνες σε τακτά χρονικά διαστήματα από τη μηχανή αναζήτησης μόδας GLAMI, οι Έλληνες καταναλωτές ενδιαφέρονται για τα προϊόντα βιώσιμης μόδας και είναι διατεθειμένοι να πληρώσουν ακριβότερα. Ωστόσο, αυτό που τους λείπει είναι η σαφής και ολοκληρωμένη πληροφόρηση, η κατανόηση της έννοιας της βιωσιμότητας και τι εκπροσωπεί και η ξεκάθαρη ενημέρωση για τα brand που μπορούν να θεωρηθούν βιώσιμα. Προχωρούν όμως σε πιο συνειδητές και ηθικές αγορές. Το 55% των ερυτώμενων αγοράζει προϊόντα καλύτερης ποιότητας και το 41% δεν αγοράζει πλαστικές σακούλες και ψωνίζει από e-shops που προσφέρουν συσκευασίες φιλικές προς το περιβάλλον.
Εξωτερικοί σύνδεσμοι
Κατηγορία:Οικολογία
Υπερόνιο
Στη σωματιδιακή φυσική, ένα υπερόνιο είναι κάθε βαρυόνιο που περιέχει ένα ή περισσότερα strange κουάρκ, αλλά όχι charm, bottom ή Tοπ κουάρκ. Αυτή η μορφή ύλης μπορεί να υπάρχει σε σταθερή μορφή στον πυρήνα ορισμένων άστρων νετρονίων.
Ιστορία και έρευνα
Η πρώτη έρευνα για τα υπερόνια έγινε τη δεκαετία του 1950 και ώθησε τους φυσικούς στη δημιουργία μιας οργανωμένης ταξινόμησης σωματιδίων.
Ο όρος επινοήθηκε από τον Γάλλο φυσικό Louis Leprince-Ringuet το 1953, και ανακοινώθηκε για πρώτη φορά στη διάσκεψη των κοσμικών ακτίνων στο Bagnères de Bigorre τον Ιούλιο του ίδιου έτους, που συμφωνήθηκε από τους Leprince-Ringuet, Rossi. Πάουελ, Φρέτερ και Πίτερς.